Document ID: 31981R0709

Title and Content:
***** ΚΑΝΟΝΙΣΜΟΣ (ΕΟΚ) αριθ. 709/81 ΤΗΣ ΕΠΙΤΡΟΠΗΣ της 19ης Μαρτίου 1981 περί τροποποιήσεως των κανονισμών (ΕΟΚ) αριθ. 2729/79 και (ΕΟΚ) αριθ. 713/80 περί εφαρμογής των κανονισμών (ΕΟΚ) αριθ. 2592/79 και (ΕΟΚ) αριθ. 649/80 σχετικά με την επιβολή υποχρεώσεως καταγραφής εντός της Κοινότητος των εισαγωγών αργού πετρελαίου και προϊόντων πετρελαίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 1893/79 του Συμβουλίου της 28ης Αυγούστου 1979 περί επιβολής υποχρεώσεως καταγραφής εντός της Κοινότητος των εισαγωγών αργού πετρελαίου ή/καί προϊόντων πετρελαίου (1), όπως τροποποιήθηκε τελευταία από τον κανονισμό (ΕΟΚ) αριθ. 481/81 (2), και ιδίως το άρθρο 4, τον κανονισμό (ΕΟΚ) αριθ. 2592/79 του Συμβουλίου της 20ής Νοεμβρίου 1979 περί καθορισμού των κανόνων βάσει των οποίων πραγματοποιείται η καταγραφή εντός της Κοινότητος των εισαγωγών αργού πετρελαίου, η οποία προβλέπεται από τον κανονισμό (ΕΟΚ) αριθ. 1893/79 (3), όπως τροποποιήθηκε τελευταία από τον κανονισμό (ΕΟΚ) αριθ. 481/81, και ιδίως το άρθρο 7, τον κανονισμό (ΕΟΚ) αριθ. 649/80 του Συμβουλίου της 17ης Μαρτίου 1980 περί καθορισμού των κανόνων βάσει των οποίων πραγματοποιείται η καταγραφή εντός της Κοινότητος των εισαγωγών προϊόντων πετρελαίου, η οποία έχει επιβληθεί από τον κανονισμό (ΕΟΚ) αριθ. 1893/79 (4), όπως τροποποιήθηκε τελευταία από τον κανονισμό (ΕΟΚ) αριθ. 481/81, και ιδίως το άρθρο 8, Εκτιμώντας: ότι το Συμβούλιο, με τον κανονισμό του (ΕΟΚ) αριθ. 481/81, τροποποίησε τις ημερομηνίες λήξεως ισχύος των κανονισμών (ΕΟΚ) αριθ. 1893/79, (ΕΟΚ) αριθ. 2592/79 και (ΕΟΚ) αριθ. 649/80, και ότι επομένως πρέπει να τροποποιηθούν οι κανονισμοί εφαρμογής (ΕΟΚ) αριθ. 2729/79 (5) και (ΕΟΚ) αριθ. 713/80 (6), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 2 του κανονισμού (ΕΟΚ) αριθ. 2729/79 και το άρθρο 2 του κανονισμού (ΕΟΚ) αριθ. 713/80 αντικαθίστανται από το ακόλουθο κείμενο: «Ο παρών κανονισμός αρχίζει να ισχύει την επόμενη ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.» Άρθρο 2 Ο παρών κανονισμός αρχίζει να ισχύει την επόμενη ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 19 Μαρτίου 1981.

Classification Labels:
1212
1179
249
1154
712

Label Descriptions:
{"1212": "Υδρογονάνθρακες", "1179": "Βιομηχανία πετρελαίου", "249": "ΒΙΟΜΗΧΑΝΙΑ", "1154": "Ενεργειακή πολιτική", "712": "ΕΝΕΡΓΕΙΑ"}

EuroVoc IDs (Original): 2488
1274
2498
2364
4488

EuroVoc IDs (Expanded): 2488
1274
2498
2364
4488

Dataset Source: meu

Split: train